NEWS ALERT Vestea rea pentru Dinamo! Hakim Abdallah s-a accidentat la națională, una dintre cele patru pentru care putea evolua
Fostul internațional de juniori francez născut în Reunion cu tată din Comore reprezintă acum Madagascarul.
Dinamo are patru stranieri de la prima echipă convocați în această perioadă la echipele naționale: fundașii centrali Darko Velkovski (Macedonia de Nord) și Edgar Ié (Guineea-Bissau), atacantul Hakim Abdallah (Madagascar) și portarul Dorian Railean (Moldova).
Abdallah, fost internațional de juniori francez născut în Reunion cu tată din Comore, reprezintă la seniori Madagascarul, mama sa fiind malgașă.
Însă federația de la Antananarivo a anunțat că atacantul lui Dinamo este indisponibil din cauza unei accidentări, așa că nu a putut fi folosit în amicalul disputat vineri la prânz, 1-0 cu Burundi.
Hakim Abdallah, om de bază la Dinamo
Abdallah este titular indiscutabil la Dinamo, scapată momentan de locurile direct retrogradabile.
În acest sezon, Hakim a jucat 29 de meciuri în Superligă, a marcat 4 goluri și a dat 2 pase decisive.
La naționala malgașă are o reușită în cele 13 selecții.
Urmăriți SPORT.RO și pe Google News